Source: http://www.romaniansoccer.ro/stiri/64829/avancronica-meciului-csm-politehnica-iasi--fc-voluntari.htm
Timestamp: 2018-01-16 15:44:59+00:00

Document:
Eugen Neagoe: "Nu mă interesează calculele matematice. Eu vreau nu numai să rămânem neînvinşi, aşa cum suntem de 13 meciuri, ci să şi câştigăm miercuri, să confirmăm, dacă mai e nevoie, că suntem cea mai bună echipă din play-out. Faptul că toţi jucătorii sunt apţi din punct de vedere medical, la finalul unui sezon extrem de încărcat, cu foarte multe meciuri, şi că echipa are prospeţime la toate partidele, în ciuda mediei de vârstă ridicate, confirmă că în iarnă am lucrat foarte bine şi că am dozat foarte bine efortul pe tot parcursul acestui an. Pentru păstrarea stării de prospeţime şi în această săptămână, în care vom avea două confruntări oficiale, cu Voluntari şi ASA Târgu Mureş, în deplasare, le-am dat liber jucătorilor vineri, după duelul câştigat de la Botoşani, iar până la ora jocului de miercuri am programat antrenamente numai în cursul dimineţii, şi sâmbătă şi duminică, la fel urmând a face şi luni şi marţi".
Florin Prunea: "Nu reuşesc să am niciun dialog cu cineva din Primărie, nu ştiu ce se doreşte pe viitor cu această echipă. Situaţia financiară a clubului nu e bună deloc! Pe 15 iunie se fac iarăşi trei luni de restanţe la salarii, iar până începe viitorul sezon, pe 15 iulie, va mai trebui plătită şi luna iunie. În plus, dacă ne îndeplinim obiectivul, locul 7, trebuie să plătim bonusuri de circa 430 000 de euro. E vorba de jumătate din primele de victorie reţinute pe parcursul sezonului şi premii pentru locul ocupat. Mai sunt taxe, furnizori, alte restanţe... Nu avem niciun semn nici de la Fundaţia Sportului Ieşean. În acest an am încasat aproape 2,5 milioane lei de la Fundaţie, nu ştiu ce va fi în viitor".
Ultima reprezentaţie pe teren propriu a CSM Politehnica Iaşi din acest sezon va avea loc miercuri. De la ora 21:00, în penultima rundă a play-out-ului, formaţia pregătită de Eugen Neagoe va primi replica grupării FC Voluntari. Gazdele au nevoie doar de o remiză pentru a fi sigure de câştigarea grupei valorice doi a campionatului cu o etapă înainte de finiş.
CSM va avea, totuşi, o absenţă importantă în disputa cu proaspăta câştigătoare a Cupei României. Cătălin Ştefănescu este suspendat după ce la Botoşani a încasat al patrulea cartonaş galben din play-out. De suspendarea jucătorului împrumutat de la FCSB va profita, aproape sigur, Ionuţ Panţâru, cel care, la ora actuală, este cotat drept cel de-al doilea jucător under 21 din lotul CSM. Fotbalistul transferat în iarnă de la Ştiinţa Miroslava ar putea bifa astfel al treilea meci ca titular în acest sezon. Variante pentru acoperirea postului obligatoriu de jucător sub 21 de ani pe care o echipă din Liga 1 trebuie să conteze pe parcursul meciurilor din campionat sunt trei juniori de la echipa care a fost coordonată în acest an de Bebe Manole, Sabin Adrian Moldovan, Vlad Danale şi Robert Asăvoaie, Neagoe anunţând de mai mult timp că îşi doreşte ca şi ultimul să debuteze în Liga 1 în stagiunea în curs, aşa cum au făcut-o primii doi. Altfel, CSM Politehnica a anunţat că intrarea la disputa de poimâine cu FC Voluntari va fi liberă.
CSMP Iaşi nu a pierdut niciun meci în play-out
Ieşenii nu au primit gol în 9 din 12 etape de play-out
Formaţia din Dealul Copoului are 5p avans faţă de ilfoveni
Bőle, Mitić, Răuță, Panţâru
Suspendat: Ştefănescu
Claudiu Niculescu: "Va fi greu din punct de vedere motivaţional, dar vreau să fim profesionişti până la capăt şi să ne facem treaba pe teren, aşa cum ne-am făcut-o până în acest moment. Vreau să încheiem acest sezon cu fruntea sus, pentru că mai avem şanse să mai urcăm în clasamentul play-out-ului şi vreau să tratăm, ce a mai rămas de disputat în acest sezon cu maximă seriozitate şi aşa vom face. Sunt aceste două meciuri care ne mai pot urca cel puţin un loc în clasament. Jucătorii vor avea o vacanţă scurtă, pentru că am înţeles că Supercupa României va fi pe 8 iulie, ceea ce ne dă planurile peste cap. În 30 de zile trebuie să facem un program care să includă şi vacanţa şi pregătirea de vară. Cum vom face, nu ştiu".
FC Voluntari a câștigat în premieră Cupa României, după ce a dispus cu 5-3 la loviturile de departajare de Astra Giurgiu, sâmbătă seara, în finala desfășurată pe stadionul "Ilie Oană" din Ploiești. Scorul a fost egal, 1-1, atât după 90 de minute, cât și după prelungiri (120 de minute).
Oficialii lui FC Voluntari au înaintat astăzi o cerere Federației Române de Fotbal prin care solicită analizarea dosarului de licențiere pentru cupele europene. Solicitarea va fi analizată de președintele Răzvan Burleanu, chiar în mâinile sale stând decizia dacă FC Voluntari va primi licența pentru sezonul viitor al cupelor europene. "Am vorbit cu juriștii clubului și vom juca în cupele europene. În proporție de 95% vom juca în cupele europene. Nu vom merge la federație, vom face ce mai avem de făcut la dosarul de licențiere și vom obține licența de Europa", a declarat Dan Leasă. Gruparea ilfoveană ar fi trebuit să facă cerere pentru obținerea licenței europene până la 31 martie, lucru care nu s-a întâmplat însă. Totuși, oficialii echipei speră că vor reuși să obțină pe ultima sută de metri licența. În cazul în care FC Voluntari va obține dreptul de a participa în Europa, Astra Giurgiu va fi out din preliminariile Europa League deoarece a terminat pe locul șase în play-off. În acest caz, FC Voluntari ar intra în competiție în turul III al preliminariilor, unde, mai mult ca sigur, va avea o misiune infernală, putând da peste adversari precum AC Milan, Everton, Olympique Marseille sau Zenit Sankt Petersburg.
FC Voluntari este la 5p de lidera CSMP iaşi
"Alb-vişinii" au 5 victorii în ultimele 6 etape de play-out
Ilfovenii au cel mai bun atac din play-out
Echipa CSM Politehnica Iaşi se află pe locul 1 în clasamentul Ligii 1 play-out, cu 41p, iar FC Voluntari pe 3, cu 36p
Comparaţie CSM Politehnica Iaşi - FC Voluntari
Pronosticul RomanianSoccer.ro: CSM Politehnica Iaşi - FC Voluntari | egal la pauză
⚽️ CSM Politehnica Iaşi este neînvinsă acasă din 2 martie 2017, când Astra Giurgiu s-a impus în Copou cu 3-2. Au urmat cinci victorii şi o remiză, rezultate care au contribuit decisiv la clasarea grupării moldave pe prima poziţie în play-out.
⚽️ CSM Politehnica Iaşi şi FC Voluntari s-au mai întâlnit de șapte ori în Liga 1, de trei ori s-au impus moldovenii, de două ori au câştigat ilfovenii, iar alte două partide s-au încheiat la egalitate.
⚽️ Primul meci a consemnat şi debutul ilfovenilor în Liga 1, pe 10 iulie 2015, FC Voluntari - CSMS 1-1 (marcatori Pârvulescu / Grigorie).
⚽️ În partida retur din sezonul regulat precedent, pe 17 octombrie 2015, gruparea din Copou a câştigat acasă cu 2-1, golul victoriei fiind izbutit de Nuno Viveiros.
⚽️ Au urmat cele două confruntări din play-out-ul stagiunii trecute, CSMS Iaşi - FC Voluntari 0-1 (marcator Adrian Bălan) şi FC Voluntari - CSMS Iaşi 1-2 (goluri înscrise de Adrian Bălan / Andrei Cristea, Vasile Maftei).
⚽️ În sezonul regulat 2016-2017, FC Voluntari s-a impus la Iaşi cu 2-1 (Piccioni / Ad. Bălan, Căpăţînă), apoi CSM Poli a câştigat în deplasare cu 1-0 (Golubović), rezultat în urma căruia Florin Marin a părăsit banca tehnică a gazdelor.
⚽️ Cea mai recentă confruntare: 17 aprilie 2017, FC Voluntari - CSM Politehnica Iaşi 0-0. Acesta a fost şi singurul duel direct dintre cei doi antrenori, Claudiu Niculescu, respectiv Eugen Neagoe.
⚽️ Mediile de vârstă ale celor două loturi: CSM Politehnica Iaşi - 27 ani şi 3 luni; FC Voluntari - 27 ani şi 6 luni.
Taguri: avancronica analiza meci ponturi pariuri CSM Politehnica Iaşi FC Voluntari

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM